การออกใบสั่งและชำระค่าปรับจราจรหากตำรวจพบผู้กระทำผิด มีขั้นตอนอย่างไร
ทีมโฆษกของ พ.ต.อ.กฤษณะ พัฒนเจริญ รองโฆษกสำนักงานตำรวจแห่งชาติ ชี้แจงขั้นตอนการออกใบสั่งและชำระค่าปรับจราจรกับบีบีซีไทยว่า หากตำรวจพบผู้กระทำผิด ไม่ว่าจะเป็นการพบการกระทำความผิดซึ่งหน้า หรือความผิดที่ตรวจพบโดยกล้องตรวจจับต่าง ๆ ตำรวจจะออกใบสั่งด้วยวิธีการ 3 รูปแบบ
1. การเขียนใบสั่งเล่ม (การกระทำผิดแบบซึ่งหน้า)
2. ใบสั่งจากภาพกล้องวงจรปิดส่งไปทางไปรษณีย์
3. ใบสั่งจากเครื่อง E-TICKET (ใบสั่งออนไลน์)

ผู้กระทำผิดจำเป็นจะต้องมาชำระค่าปรับภายในระยะเวลาที่กำหนด เพราะหากเมื่อพ้นระยะเวลาที่กำหนดไว้ในใบสั่งแต่ละประเภท เจ้าหน้าที่ตำรวจจะออกหนังสือแจ้งเตือนการไม่ปฏิบัติตามคำสั่ง ทางไปรษณีย์ลงทะเบียนตอบรับภายใน 15 วัน นับแต่วันครบกำหนดชำระค่าปรับในใบสั่ง

โดยให้ถือว่าเจ้าของหรือผู้ครอบครอง ได้รับแจ้งเมื่อพ้นกำหนด 15 วัน นับแต่วันส่งและต้องชำระค่าปรับภายใน 15 วัน นับแต่วันรับที่ได้รับแจ้ง

กรณีเมื่อพ้นระยะเวลาที่กำหนดไว้ในใบเตือน และผู้กระทำความผิดยังไม่มาชำระค่าปรับ เจ้าหน้าที่ตำรวจจะส่งข้อมูลไปยังกรมขนส่งทางบก เพื่อดำเนินการตามมาตรการงดออกเครื่องหมายเสียภาษีประจำปี และพนักงานสอบสวนจะออกหมายเรียกผู้ต้องหาเพื่อให้มาชำระค่าปรับ หากไม่มาพบตามหมายเรียก 2 ครั้ง ก็จะดำเนินการยื่นคำร้องต่อศาลเพื่อขออนุมัติออกหมายจับตามขั้นตอนของกฎหมายต่อไป

ทั้งนี้ สำนักงานตำรวจแห่งชาติระบุถึงช่องทางชำรค่าปรับได้หลายช่องทาง คือ
1. ทางธุรกรรมอิเล็กทรอนิกส์ ได้ทุกธนาคาร และตู้บุญเติม
2. จุดบริการชำระเงินอื่น ๆ ได้แก่ ไปรษณีย์ทุกสาขา และจุดบริการเคาน์เตอร์เซอร์วิสที่มีสัญลักษณ์ คำว่า "PTM"
3. สามารถเดินทางไปชำระได้ที่สถานีตำรวจทุกสถานี
ประมวลกฎหมายวิธีพิจาณาความอาญา(วิอาญา)